Source: http://coupleseurope.eu/sk/hungary/topics/2-Existuj%C3%BA-majetkov%C3%A9-pomery-man%C5%BEelov-vypl%C3%BDvaj%C3%BAce-zo-z%C3%A1kona-a-ak-%C3%A1no-%C4%8Do-to-znamen%C3%A1
Timestamp: 2020-05-30 10:42:36+00:00
Document Index: 12048258

Matched Legal Cases: ['Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4', 'Čl. 4']

Existujú majetkové pomery manželov vyplývajúce zo zákona a ak áno, čo to znamená? - Páry v Maďarsko
Pokiaľ nie je uvedené inak v manželskej zmluve, manželia po sobáši podliehajú spoločnému majetkovému režimu počas trvania ich manželského spolužitia ( zákonný manželský majetkový režim). Po vstupe do manžlstva, nadobudne zákonný manželský majetkový režim účinnosť aj spätne za dobu životného partnerstva manželov, ktoré predchádzalo uzavretiu manželstva.
( Článok 4:34 (2) a 4:35 (1) Zákona V 2013 Občianskeho zákonníka [ďalej len: Občiansky zákonník])
Všetok majetok získaný spoločne alebo samostatne jednotlivými manželmi počas ich manželského majetkového spoločenstva tvorí súčasť bezpodielového spoluvlastníctva manželov s výnimkou majetku, ktorý patrí do oddeleného majetku jedného z manželov (pozri informácie nižšie). Zisk z oddeleného majetku tvorí tiež súčasť spoluvlastníctva, ak bol tento zisk vytvorený počas manželského spolužitia. Všetky správne alebo udržiavacie náklady a poplatky na tento majetok sa odpočítajú zo zisku.
(Čl. 4:37 (1) a (3-4) Občianskeho zákonníka)
Oddelený majetok každého z manželov zahŕňa:
majetok nadobudnutý pred začiatkom manželského majetkového spoločenstva
majetok zdedený alebo získaný darom a majetok získaný bez náhrady počas manželského majetkového spoločenstva
práva manžela ako majiteľa práv duševného vlastníctva, s výnimkou autorských honorárov splatných počas trvania manželského majetkového spoločenstvail
akékoľvek náhrady za ujmu na zdraví;
majetok určený na osobné použitie (v bežnej hodnote);
majetok nahrádzajúci oddelený majetok a hodnoty získané za tento majetok..
Ak majetok nahrádza majetok v bežnom množstve, ktorý bol oddeleným majetkom jedného z manželov a ktorý sa používal počas bežného každodenného života manželov, nový majetok sa stáva spoločným majetkom po 5. rokoch manželského spolužitia.
(Art. 4:38 (1-3) Občianskeho zákonníka)
Majetok patriaci manželom počas manželského majetkového spoločenstva, sa bude považovať za súčasť spoločného majetku manželov, pokiaľ nie je stanovené inak v Občianskom zákonníku alebo ak sa nepreukáže, že patrí do oddeleného majetku jedného z manželov.
Okrem toho platí, že ak sa počas existencie manželského majetkového spoločenstva plnil záväzok, týkajúci sa spoločného majetku alebo oddeleného majetku jedného z manželov, má sa za to, že sa plnil zo spoločného majetku, pokiaľ nebude preukázané inak. Ak bola k spoločnému alebo oddelenému majetku pridaná hodnota v čase, kým platilo manželské bezpodielové spoluvlastníctvo, má sa za to, že zdroj pridanej hodnoty (napr. investície, obnovy alebo údržby) pochádzal zo spoločného majetku, pokiaľ sa nepreukáže inak.
(Čl. 4:40 (1-2) Občianskeho zákonníka)
Podľa maďarského práva manželia nemusia zostaviť súpis majetku.
Ktorýkoľvek z manželov môže používať majetok patriaci do spoločného majetku podľa jeho účelu použitia. Každý z manželov by mal vykonávať toto právo s tým, aby neboli dotknuté práva a zákonné záujmy druhého manžela. Obaja manželia spolu sú oprávnení spravovať majetok v spoločnom vlastníctve.
Ktorýkoľvek z manželov môže požiadať druhého z manželov o súhlas s vykonávaním činností, ktoré sú nevyhnutné na ochranu a udržiavanie ich spoločného majetku. Naliehavé opatrenia na ochranu majetku, môžu byť vykonané ktorýmkoľvek z manželov bez súhlasu druhého z manželov. Avšak, druhý z manželov musí byť o tom bez meškania informovaný.
(Čl. 4:42 (1-2) Občianskeho zákonníka)
Osobitné pravidlá sa vzťahujú na užívanie a správu majetku patriaceho do spoločného majetku, ale slúžiaceho na výkon povolania alebo súkromnej podnikateľskej činnosti jedného z manželov. Maďarský zákon tiež stanovuje osobitné pravidlá, pokiaľ ide o výkon členstva alebo práv akcionárov, ak manžel je členom alebo akcionárom podniku jednotlivca, družstva alebo spoločnosti.
(Čl. 4:43 (1-2) Občianskeho zákonníka)
Počas bezpodielového spoluvlastníctva musia byť manželia schopní vykonávať akékoľvek dispozície týkajúce sa ich spoločného majetku spoločne alebo so súhlasom druhého manžela. Čo sa týka dohody uzavretej jedným z manželov počas bezpodielového spoluvlastníctva, na súhlas druhého manžela sa nevyžadujú žiadne formálne požiadavky.
(Čl. 4:45 Občianskeho zákonníka)
Každá odplatná zmluva, uzavretá jedným z manželov počas bezpodielového spoluvlastníctva, sa považuje - pokiaľ nie je stanovené inak v Občianskom zákonníku - za uzavretú so súhlasom druhého manžela, pokiaľ zmluvná tretia strana vedela alebo mala vedieť, že druhý z manželov nedal jeho/jej predbežný súhlas pre zmluvu.
V prípade, že manžel uzavrel zmluvu, ktorej cieľom je uspokojiť jeho/jej každodenné potreby alebo v rámci výkonu jeho/jej povolania alebo podnikateľskej činnosti, môže sa druhý z manželov dovolávať nedostatku jeho/jej súhlasu len v prípade, že výslovne vyjadril pred zmluvnou treťou stranou jeho/jej námietku predtým než bola zmluva uzavretá.
(Čl. 4:46 Občianskeho zákonníka)
Ani jeden z manželov nie je oprávnený disponovať s nehnuteľným majetkom slúžiacim ako spoločne vlastnený rodinný domov manželov počas bezpodielového spoluvlastníctva, alebo počas obdobia medzi zánikom manželstva a rozdelením spoločného majetku, bez súhlasu druhého z manželov. V tomto prípade nemožno prezumovať súhlas druhého manžela.
(Čl. 4:48 Občianskeho zákonníka)
V prípade, že manžel uzavrie zmluvu, ktorá sa týka spoločného majetku manželov, on/ ona hradí akékoľvek dlhy vyplývajúce zo zmluvy alebo v súvislosti s ňou, a to z jeho/jej oddeleného majetku a z jeho/jej podielu na spoločnom majetku.
V prípade, že sa manžel nezúčastňuje na uzatváraní zmluvy, ktorú druhý z manželov uzavrel s jeho/jej súhlasom, nezúčastnený manžel zodpovedná voči tretím osobám iba jeho/jej podielom na spoločnom majetku.
(Čl. 4:49 Občianskeho zákonníka)
V prípade, že manžel nedal súhlas so zmluvou uzavretou druhým z manželov, pokiaľ ide o spoločný majetok manželov, a žiadny súhlas sa ani nepredpokladá alebo domnienka bola vyvrátená, tento manžel nenesie zodpovednosť za akýkoľvek záväzok vyplývajúci zo zmluvy alebo v súvislosti s ňou. Zmluva uzavretá bez súhlasu manžela, nemá žiadny účinok voči nemu/jej v prípade, že nadobúdateľ nekonal v dobrej viere, alebo má bezodplatné výhody zo zmluvy. V prípade, že druhý z manželov uzavrel takúto zmluvu s jeho/jej príbuzným, konanie v zlej viere a bezodplatnosť sú prezumované.
(Čl. 4:50 Občianskeho zákonníka)
Bezpodielové spoluvlastníctvo manželov môže zahŕňať aj záťaž na ich spoločných veciach a spoločne musia prevziať dlhy vzniknuté v dôsledku alebo v súvislosti so záväzkami, ktoré vznikli každému z manželov počas bezpodielového spoluvlastníctva. Spoločný majetok nezahŕňa také prostriedky, záťaž a dlhy, ktoré sú považované za oddelený majetok jedného z manželov.
(Čl. 4:37 (2) a (4) Občianskeho zákonníka)
S výnimkou zákonnej vyživovacej povinnosti, všetky pohľadávky vzniknuté z konania alebo v súvislosti s konaním, ku ktorému došlo pred začiatkom spoločného manželského života budú účtované do oddeleného majetku. Ten bude zahŕňať zaťaženie majetku, ktorý je súčasťou oddeleného majetku a úroky z akéhokoľvek dlhu, ktorý sa považuje za samostatný záväzok.
Oddelený majetok zahŕňa akýkoľvek dlh vzniknutý v priebehu spoločného manželského života:
ktorý sa týka nadobudnutia alebo udržiavania oddeleného majetku, s výnimkou výdavkov spojených s výnosmi z takéhoto oddeleného majetku a na údržbu majetku, ktorý sa používa alebo zužitkuje spoločne manželmi;
ktorý sa vzťahuje na manželovo disponovanie s jeho / jej oddeleným majetkom;
jedného z manželov bez ohľadu na spoločný majetok, bez súhlasu druhého z manželov; a
vyplývajúci z akéhokoľvek protiprávneho a úmyselného konania alebo hrubej nedbanlivosti manžela, ak je dlh vyšší ako obohatenie druhého z manželov.
Aj keď dlh patrí do oddeleného majetku manžela, vo vzťahu k tretím osobám je druhý z manželov tiež zaň zodpovedný.
(Čl. 4:39 (1-4) Občianskeho zákonníka)
Náklady na údržbu a správu majetku v bezpodielovom spoluvlastníctve, náklady na údržbu spoločnej domácnosti a výdavky na podporu a výchovu spoločných detí manželov, musia byť prednostne hradené zo spoločného majetku. Ak spoločný majetok nepostačuje na pokrytie týchto nákladov a výdavkov, musia byť hradené rovnakým dielom z oddeleného majetku manželov. Ak len jeden z manželov má svoj oddelený majetok, finančné prostriedky potrebné na pokrytie zvyšných nákladov musia byť k dispozícii od tohto manžela.
(Čl. 4:44 Občianskeho zákonníka)